[Video] Waaroor is jy die meeste spyt? | Maroela Media
[Video] Waaroor is jy die meeste spyt?
Het jy al ooit gedink waaroor jy spyt is in die lewe, of wat jy anders sou wou doen? Elkeen van ons sou waarskynlik ten minste een ding anders wou doen.
Die digitale media-instansie A Plus, het onlangs ŉ swartbord in die middel van New York opgerig met die woorde: “What is your biggest regret?” Verbygangers kon dit, waaroor hulle die meeste spyt is, daarop neerskryf.
A Plus is in 2014 begin deur die bekende akteur, Ashton Kutcher, op die been gebring en fokus op positiewe joernalistiek en maatskaplike kwessies.
Die bord was vinnig vol boodskappe wat almal dieselfde tendens getoon het. “Dit was kanse wat verspeel is. Dit is woorde wat nie gesê is nie. Dit is drome wat nie nagejaag is nie,” lui die teks in die video. “Bykans al die boodskappe het die woord ‘nie’ bevat.”
Maar daarna het die deelnemers ŉ uitveër gekry om hul verwyte te kon uitvee, en daarmee saam die verwyte agterlaat om vorentoe te kan beweeg en nuwe geleenthede raak te sien.
Dié veldtog, wat mense daaraan wil herinner om die toekoms aan te gryp, is deel van ŉ bemarkingsveldtog vir die Strayer University, ŉ privaat-universiteit in Amerika.
Bron: hello U
Orania het ontwikkelingsplan om stad te word
[Luister] Wees bewus van jou Bybelse emosionele intelligensie
Dat ek in Suid Afrika gebore was in hierdie tydperk.
Om NIKA deur my vingers te laat glip…